钦定古今图书集成/方舆汇编/边裔典/第033卷 > 宋
## 钦定古今图书集成/方舆汇编/边裔典/第033卷 > 宋

### 太宗雍熙元年日本僧奝然浮海诣阙献器物及其国书

按《宋史太宗本纪》不载按《日本国传》：“日本国者，本
倭奴国也。自以其国近日所出，故以日本为名。或云
恶其旧名改之也。其地东西南北各数千里，西南至
海，东北隅隔以大山，山外即毛人国。自后汉始朝贡，
历魏、晋、宋、隋皆来贡。唐永徽、显庆、长安、开元、天宝、上
元、贞元、元和、开成中，并遣使入朝。雍熙元年，日本国
僧”奝然与其徒五六人浮海而至，献铜器十馀事，并
本国职员、今《王年代纪》各一卷。奝然衣绿，自云姓藤
原氏，父为真连。真连，其国五品职官也。奝然善隶书，
而不通华言，问其风土，但书以对，云：“国中有五经书
及佛经、《白居易集》七十卷，并得自中国。土宜五谷而
少麦。交易用铜钱，文曰‘乾文大宝’。畜有”水牛、驴、羊，多
犀象，产丝蚕，多织绢，薄致可爱乐。有国中、高丽二部，
四时寒暑，大类中国。国之东境接海岛，夷人所居，身
面皆有毛。东奥州产黄金，西别岛出白银，以为贡赋国王以王为姓。传袭至今王六十四世，文武僚吏皆
世官。其《年代纪》所记云。初主号天御中主，次曰天村
云尊，其后皆以尊为号。次“《天八重云》尊，次《天弥闻》尊，
次天忍胜尊，次瞻波尊，次万魂尊，次利利魂尊，次国
狭槌尊，次《角龚魂》尊，次汲津丹尊，次《面垂见》尊，次国
常立尊，次天鉴尊，次天万尊，次沫名杵尊，次伊奘诺
尊，次《素戋乌》尊，次《天照大神》尊，次《正哉吾胜速日天
押穗耳》尊”，次天彦尊，次炎尊，次彦潋尊。凡二十三世，
并都于筑紫日向宫。彦潋第四子，号神武天皇，自筑
紫宫入居大和州橿原宫。即位元年甲寅，当周僖王
时也。次绥靖天皇，次安宁天皇，次懿德天皇，次孝昭
天皇，次孝天皇，次孝灵天皇，次孝元天皇，次开化天
皇，次崇神天皇，次垂仁天皇，次景行天皇，次成务天
皇，次仲哀天皇。国人言“今为镇国香椎大神。”次神功
天皇，开化天皇之曾孙女，又谓之息长足姬天皇，国
人言今为太奈良姬大神。次应神天皇，甲辰岁始于
《百济》，得中国文字，今号“八蕃菩萨”，有大臣号纪武，内，
年三百七岁。次《仁德天》皇，次履中天皇，次反正天皇，
次允恭天皇，次安康天皇，次雄略天皇，次清宁天皇，
次显宗天皇，次仁贤天皇，次武烈天皇，次继体天皇，
次安开天皇，次宣化天皇，次天国排开广庭天皇，亦
名钦明天皇。即位十一年壬申岁，始传佛法于百济
国，当此土梁承圣元年。次敏达天皇。次用明天皇，有
子曰圣德太子，年三岁，闻十人语，同时解之。七岁悟
佛法于菩提寺，讲《圣鬘经》，天雨曼陀罗华，当此土。隋
开皇中，遣使泛海至中国，求《法华经》。次崇峻天皇。次
推古天皇，钦明天皇之女也。次舒明天皇。次皇极天
皇。次孝德天皇。白雉四年，律师道照求法至中国，从
三藏僧元奘受经律论，当此土唐永徽四年也。次天
丰财重，日足姬天皇，令僧智通等入唐求大乘法相
教，当显庆三年。次天智天皇。次天武天皇。次持总“天
皇。次文武天皇。”大宝三年，当长安元年，遣粟田真人
入唐求书籍，律师道慈求经。次“阿闭天皇。次皈依天
皇。次圣武天皇”，宝龟二年，遣僧正元昉入朝，当开元
四年。次“孝明天皇”，圣武天皇之女也。天平胜宝四年，
当天宝中，遣使及僧入唐，求内外经教及传戒。次“天
炊天皇。次高野姬天皇”，圣武天皇之女也。次白壁天
皇，二十四年，遣二僧灵仙行贺，入唐，礼五台山学佛
法。次桓武天皇，遣腾元葛野与空海大师及延历寺
僧澄入唐，诣天台山传《智者正观》义，当元和元年也。
次诺乐天皇。次嵯峨天皇。次淳和天皇。次仁明天皇，
当开成、会昌中，遣僧入唐，礼五台。次文德天皇，当大
中年间。次清和天皇。次阳成天皇。次光孝天皇，遣僧
宗睿入唐传教，当光启元年也。次仁和天皇，当此土
梁龙德中，遣僧宽建等入朝。次醍醐天皇。次“天庆天
皇。次封上天皇”，当此土周广顺年也。次冷泉天皇，今
为太上天皇。次守平天皇，即今王也。凡六十四世，畿
内有山城、大和、河内、和泉、摄津凡五州，共统五十三
郡。东海道有伊贺、伊势、志摩、尾张、参河、远江、骏河、伊
豆、甲斐、相模、武藏、安房、上总、常陆凡十四州，共统一
百一十六郡。《东山道》有通江、美浓、飞驒、信浓、上野、下
野、陆嶴、出羽凡八州，共统一百二十二郡。北六道有
狭越、前加贺、能登、越中、《越后》、佐渡凡七州，共统三十
郡。山阴道有丹波、丹彼、徂马、因幡、伯耆、《出云》《石见》《隐
伎》凡八州，共统五十二郡。《小阳》道有播么、美竹、备前、
备中、《备后》、安艺、周防、长门凡八州，共统六十九郡。《南
海》道有伊纪、淡路、河波、赞耆、伊豫、土佐凡六州，共统
四十八郡。《西海》道有筑前、筑后、丰前、丰后、肥前、肥后、
日向、大隅、萨摩凡九州，共统九十三郡。又有“壹伎、对
《马多》。”凡三岛，各统二郡，是谓五畿、七道三岛，凡三
千七百七十二，都四百一十四，驿八十八万三千三
百二十九课丁。课丁之外，不可详见，皆奝然所记云。
按隋开元二十年，倭王姓阿每，名自多利思比孤，遣
使致书；唐永徽五年，遣使献琥珀、玛瑙；长安二年，遣
其朝臣真人贡方物；开元初，遣使来朝；天宝十二年，
又遣使来贡。元和元年，遣高阶真人来贡。开成四年，
又遣使来贡。此与其所记皆同。大中、光启、龙德及周
广顺中，皆尝遣僧至中国，《唐书》中、《五代史》失其传。唐
咸亨中及开元二十三年、大历十二年、建中元年，皆
来朝贡，其记不载。太宗召见，奝然存抚之甚厚，赐紫
衣，馆于太平兴国寺。上闻“其国王一姓，传继”臣下皆
世官。因叹息谓宰相曰：“此岛夷耳。乃世祚遐久，其臣
亦继袭不绝，此盖古之道也。中国自唐季之乱，㝢县
分裂，梁、周、五代享历尤促，大臣世胄，鲜能嗣续。朕虽
德惭往圣，常夙夜寅畏，讲求治本，不敢暇逸。建无穷
之业，垂可久之范，亦以为子孙之计。使大臣之后，世
袭禄位，此朕之心焉。其国多”有中国典籍，奝然之来，
复得《孝经》一卷，越王《孝经新义》第十五一卷，皆金镂
红罗褾，水晶为轴。《孝经》即郑氏注者。“越王”者，乃唐太
宗子越王贞；《新义》者，记室参军任希古等撰也。奝然
复求诣五台，许之，令所过续食。又求印本《大藏经》，诏亦给之。二年，随台州宁海县商人郑仁德船归其国。
后数年，仁德还，奝然遣其弟子喜因奉表来谢曰：“日
本国东大寺大朝法济大师、赐紫沙门奝然启伤鳞
入梦，不忘汉主之恩；枯骨合欢，尤亢魏氏之敌。虽云
羊僧之拙，谁忍鸿霈之诚。”奝然诚惶诚恐，稽首顿首，
死罪奝然。附商船之离岸，期魏阙于生涯。望落日而
西行，十万里之波涛难尽；顾信风而东别，数千里之
山岳易过。妄以下根之卑，适诣中华之盛。于是宣旨
频降，恣许荒外之跋踄；宿心克协，粗观㝢内之瓌奇。
况乎金阙晓后，望尧云于九禁之中；岩扃晴前，拜圣
灯于五台之上。就三藏而禀学，巡数寺而优游。遂使
《莲华》回文，神笔出于北阙之北；《贝叶印》字，佛诏传于
东海之东。重蒙宣恩，忽趁来迹。季夏解台州之缆，孟
秋达本国之郊。爰逮明春，初到旧邑，缁素欣待，侯伯
慕迎。伏惟陛下惠溢四溟，恩高五岳，世超黄轩之古
人，直金轮之新奝。然空辞凤凰之窟，更还蝼蚁之封。
在彼在斯，只仰皇德之盛；越山越海，敢忘帝念之深？
纵粉百年之身，何报一日之惠？染笔拭泪，伸纸摇魂，
不胜慕恩之至。谨“差上足弟子传灯大法师位嘉因
并大朝剃头受戒僧祚干等拜表以闻”，称其本国永
延二年岁次戊子二月八日，实端拱元年也。又别启
贡佛经，纳青水函，琥珀、青红白水晶、红黑木槵子、念
珠各一连，并纳螺钿花形平函毛笼一，纳螺柸二口；
葛笼一，纳法螺二口，染皮二十枚，金银莳绘筥一合，
纳“发鬘二头；又一合纳参议正四位上藤佐理手书
二卷及进奉物数一卷，表状一卷；又金银莳绘砚一
筥一合纳金砚一、鹿毛笔、松烟墨、金铜水瓶、铁刀；又
金银莳绘扇筥一合纳桧扇二十枚、蝙蝠扇二枚；螺
钿梳函一对；其一纳赤木梳二百七十；其一纳龙骨
十橛；螺钿书案一；螺钿书几一；金银莳绘平筥一合、
纳白细布五匹、鹿皮笼一、纳”裘一领。螺钿鞍辔一
副。铜铁灯、红丝秋泥障、倭画屏风一双。《石流黄》七百
斤

按《癸辛杂识》：“倭人所居，悉以其国所产新罗松为之，
即今之罗木也。色白而香，仰尘地板皆是也。复涂以
香，入其室则芬郁异常。倭妇人体绝臭，乃以香膏之，
每聚浴于水，下体无所避，止以草系其势以为礼。下
体虽暑月亦服至数重。其衣大袖而短，不用带。食则
共置一器，聚则团食，以竹作折，折取之。鞋则无跟，如”
罗汉所著者。或用木，或以细蒲为之。所衣皆布，有极
细者。得中国绫绢则珍之。其地乃绝无香，尤以为贵。
其聚扇，用倭纸为之，以雕木为骨，作金银花草为饰，
或作不肖之画于其上。

### 真宗咸平五年海贾周世昌与日本滕木吉至京师召见遣还

按《宋史真宗本纪》不载按《日本国传》，咸平五年，建
州海贾周世昌，遭风飘至日本，凡七年，得还，与其国
人滕木吉至，上皆召见之。世昌以其国人唱和诗来
上，词甚雕刻，肤浅无所取。询其风俗，云“妇人皆被发，
一衣用二三缣。”又陈所记州名年号，上令滕木吉以
所持木弓矢挽射，矢不能远。诘其故，国中不习战斗，
赐《木吉》时装钱遣还。

### 景德元年日本僧寂照等来朝

按《宋史真宗本纪》不载按《日本国传》：“景德元年，其
国僧寂照等八人来朝。寂照不晓华言，而识文字，缮
写甚妙，凡问答并以笔札。诏号圆通大师，赐紫方袍。”

### 仁宗天圣四年日本入贡不具表诏却之

按《宋史仁宗本纪》不载。按《日本国传》：“天圣四年十
二月，明州言，日本国太宰府遣人贡方物，而不持本
国表。诏却之。其后亦未通朝贡，南贾时有传其物货
至中国者。”

### 神宗熙宁五年日本僧人入贡

按《宋史神宗本纪》，不载按《日本传》：“熙宁五年，有僧
诚寻至台州，止天台国清寺，愿留州以闻，诏使赴阙，
诚寻献银香炉、木槵子、白琉璃、五香、水精、紫檀、琥珀
所饰念珠及青色织物绫。神宗以其远人而有戒业，
处之开宝寺，尽赐同来僧紫方袍。是后连贡方物，而
来者皆僧也。”

### 元丰元年日本遣僧来贡

按《宋史神宗本纪》不载。按《日本传》：“元丰元年，使通
事僧仲回来，赐号慕化怀德大师。明州又言，得其国
太宰府牒，因使人孙忠还，遣仲回等贡絁二百匹、水
银五千两，以孙忠乃海商，而贡礼与诸国异，请自移
牒报，而答其物直，付仲回东归，从之。”

### 孝宗乾道九年日本入贡

按《宋史孝宗本纪》不载。按《日本传》：“乾道九年，始附
明州纲首，以方物入贡。”

### 淳熙二年倭人滕太明有罪诏械归治以国法

按《宋史孝宗本纪》不载按《日本传》：“淳熙二年，倭船
火儿滕太明殴郑作死，诏械太明，付其纲首，归治以
其国之法淳熙三年，风泊日本，舟至明州，诏给钱米。”

按《宋史孝宗本纪》不载。按《日本传》，“三年，风泊，日本
舟至明州，众皆不得食，行乞至临安府者复百馀人。
诏人日给钱五十文、米二升，俟其国舟至日遣归。
淳熙十年，日本舟飘至秀州，诏给钱米。”

按《宋史孝宗本纪》不载。按《日本传》：“十年，日本七十
三人复飘至秀州华亭县，给常平、义仓钱米以赈之。”

### 光宗绍熙四年日本舟飘至泰州及华亭诏以常平米赈之

按《宋史光宗本纪》。不载按《日本传》，“绍熙四年。泰州
及秀州华亭县复有倭人为风所泊而至者。诏勿取
其货。出常平米赈给而遣之。”

### 宁宗庆元六年日本舟至平江府诏给钱米遣归国按宋史宁宗本纪不载按日本传云云

### 嘉泰二年日本舟至定海县诏给钱米遣归国

按：《宋史宁宗本纪》不载按《日本传》云云。